ধোনি শিশুদের ভালবাসেন। কন্যা জিভার সঙ্গে তাঁর অগুণতি ভিডিওতেই প্রমাণ। নিজের মেয়ের সঙ্গে ধোনির খুনসুটি প্রায়ই ভাইরাল হয় সোশ্যাল মিডিয়ায়। তবে শুধু নিজের মেয়েই নন, শিশুদের সঙ্গে মাহি বরাবরই এরকম। সুপারস্টার নিজেও যেন শৈশবে ফিরে যান বাচ্চাদের সঙ্গে মেলামেশার সময়ে। তার প্রমাণ মিলল আবার।

এই বিষয়ে অন্যান্য খবর

ধোনির মার্কিন-ভক্তের কাজ দেখে বিস্মিত চেন্নাই সুপার কিংস, টুঁ শব্দটি করেননি মাহি


সম্প্রতি একটি ভিডিও ভাইরাল হয়েছে। ইনস্টাগ্রামে ধোনির স্ত্রী সাক্ষী সিংহ-এর ফ্যান ক্লাবের পোস্ট করা একটি ভিডিওতে শোনা যাচ্ছে, এক শিশুকে ধোনি বলছেন, আমি বাসে থাকি। আমার থাকার কোনও ঘর নেই।’’ এর সঙ্গেই খুদেকে মাহি খেলাচ্ছলে বলেন, ‘‘আমি অ-নে-ক দূরে থাকি।’’ শিশুটির অভিব্যক্তিতেই স্পষ্ট সে ধোনির সমস্ত কথা নির্বিকার চিত্তে বিশ্বাস করে নিচ্ছে।



 

 
 


 


View this post on Instagram

 


 
 
 


 
 


 
 
 


Main bus me hi rehta hoon 😂 #Msdhoni
A post shared by  Sakshi Singh Dhoni FC 🍓 (@_sakshisingh_r) on Dec 20, 2018 at 9:57am PST



গোটা বিশ্বেই ধোনির লাখো লাখো ভক্ত-সমর্থক ছড়িয়ে। সম্প্রতি মার্কিন মুলুকে লস অ্যাঞ্জেলসে এক ধোনি-ভক্তও নিজের গাড়ির নেমপ্লেটে ধোনির নাম লিখে রেখেছেন। সেই ছবিও ভাইরাল সোশ্যাল মিডিয়ায়। গত মরশুমে ধোনির এক ভক্ত আইপিএল-এর সময় প্রিয় তারকাকে শ্রদ্ধাজ্ঞাপন করার সময়ে নিজের সারা শরীর হলুদ রঙের পেন্টিং করিয়েছিলেন। চলতি মরশুমেও ধোনি চেন্নাইয়ের জার্সিতে মাঠ মাতাবেন।
ক্রিকেট থেকে আপাতত দূরেই রয়েছেন মহাতারকা। ঘরোয়া ক্রিকেটে না অংশ নেওয়ার জন্য অনেকে সমালোচনাও করেছেন। অস্ট্রেলিয়ার বিরুদ্ধে নতুন বছরে সীমিত ওভারের ক্রিকেটে অবশ্য দেখা যাবে ধোনিকে।